Die wêreld in foto’s – 30 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Handelaars rus voor hul winkels tydens ŉ nasionale staking in Indië. Die staking is vanweë verhoogde belasting wat Saterdag in werking tree en ŉ toename in lewenskoste vir die mense in Indië tot gevolg het. (Foto: Bikas Das, AP) Amerika se oudpres. Barack Obama en pres. Joko Widodo van Indonesië stap na ŉ gholfkarretjie tydens hulle vergadering by die presidensiële woning in Bogor in Indonesië. Obama en sy gesin hou tans vakansie in Indonesië – die land waar Obama vir etlike jare as kind gewoon het. (Foto: Adek Barry/Pool, AP) ŉ Haan vlieg uit sy hok op ŉ plaas naby Frankfurt in Duitsland. (Foto: Michael Probst, AP) Lede van die Koreaanse konfederasie-vakbond in Suid-Korea betoog teen die regering se arbeidsbeleid. Die werknemers eis beter werksomstandighede en die afskaffing van tydelike werknemers. (Foto: Ahn Young-joon) Chinese soldate staan op aandag terwyl pres. Xi Jinping dié troepe in Hongkong inspekteer. Sjina vier vanjaar 20 jaar van onafhanklikheid ná Britse gesag. (Foto: Kin Cheung, AP)